
1. Preliminarii la o abordare fenomenologică 


Este destul de greu să-l încadrezi pe Mircea Eliade într-o 
anumită metodă de lucru în cercetarea faptelor religioase, 
hermeneutica, fenomenologia şi istoria fiind tot atâtea părţi ale 
proiectului său metodologic. În monografia publicată în anul 
1978, Culianu puncta ideile esenţiale ale metodei de cercetare 
dezvoltată de maestrul său. Astfel, Eliade intră în contact cu 
disciplinele adiacente cercetării faptelor religioase pentru a-şi 
forma o privire de ansamblu asupra manifestărilor sacrului. 
Savantul lucrează cu faptele religioase altfel decât 
fenomenologii sau istoricii religiei. „El caută structurile 
esențiale ale religiei, şi de aceea ordonează faptele în categorii. 
Aceste categorii, rezultante ale descrierii fenomenologice, ar fi 
apriorice. Ele continuă să funcționeze în mod inconştient în 
momentul în care omul încetează de a mai trăi în orizontul lor. 
Un asemenea orizont, care constituie «ontologia arhaică», îi este 
din nou 

propus ca meditaţie omului care nu se mai recunoaşte în 
el, cu intenția de a-l ajuta să depăşească criza provocată de 
ideologiile istoriciste”!. Spre deosebire de fenomenologi, care 
urmăresc sesizarea esenței religiei, Eliade utilizează şi demersul 
comparatist pe care primii îl refuză (în Tratatul de istorie a 
religiilor). Spre deosebire de istoricii religiilor, Eliade sesizează 
că aceştia pun mai ales accentul pe termenul „istorie” şi mai 
puţin pe cel de „religie”. Savantul porneşte de la noțiuni trans- 
istorice, fără a neglija şi cronologia manifestărilor (în /storia 
credințelor şi ideilor religioase). Istoria religiilor trebuie să 
îmbine fenomenologia şi istoria într-o sinteză: hermeneutica 
creatoare. „Pornind de la hermeneutica materialului istorico- 
religios, Eliade vrea să ofere jaloanele pentru constituirea unei 
«antropologii filozofice»”?. 

Analizând poziţia lui Eliade în studiul Istoriei religiilor, 
Allen Douglas afirma: „Mircea Eliade este un istoric al religiilor 
specializat în acea ramură a Istoriei religiilor cunoscută ca 
«fenomenologia religiei». Exegetul american susţine că, atunci 
când fenomenologi precum Rudolf Otto, Gerardus van der 
Leeuw sau Mircea Eliade, susţin caracterul sui generis al 
religiei, ei se opun ideilor promovate în Epoaca Luminilor, care 
punea accentul pe raționalitatea fenomenelor. Totuşi, rezultatele 
fenomenologiei trebuie să se bazeze pe cele 


! Ioan Petru Culianu, Mircea Eliade, Ediţia a Il-a revăzută, Traducere de 
Florin Chiriţescu şi Dan Petrescu, Cu o scrisoare de Mircea Eliade şi o 
Postfaţă de Sorin Antohi, Ed. Nemira, Bucureşti, 1998, pp. 21-22. 

2 Ibidem, p. 23. Într-un articol din anul 1982 se creiona importanţa 
cercetărilor lui Eliade pentru studiul Istoriei religiilor: „[...] mult mai recenta 
folosire a studiilor folclorice, încorporarea perspectivelor antropologice şi, în 
special, influenţa operei lui Mircea Eliade, au îmbogăţit semnificativ 
programul general al istoriei religiilor” (Research Guide to Religious Studies, 
John F. Wilson and Thomas P. Slavens, Sources of Information in the 
Humanities, No. 1, Chicago, America Library Association, 1982, p. 18). 

3 Douglas Allen, Structure and Creativity in Religion. Hermeneutics in 
Mircea Eliade's Phenomenology and New Directions, Foreword by Mircea 
Eliade, Mouton Publisher, The Hague, Paris, New York, 1978, p. 5. 

ale Istoriei religiei, pe fapte, aşa cum s-au manifestat de- 
a lungul timpului, realizând o legătură cu alte domenii conexe. 
„Trebuie să observăm efortul lui Eliade de a dezvolta un cadru 
metodologic care poate face dreptate sociologiei, psihologiei, 
istoriei etc. — adică tuturor dimensiunilor datelor religioase”€. În 
analiza sa, Douglas subliniază două idei importante din opera 
eliadiană, reprezentând cheia interpretării metodologice a 
savantului: dialectica sacru-profan şi interpretarea simbolurilor. 
„Mircea Eliade este în primul rând un fenomenolog a cărui 
metodologie este întemeiată pe sistemele coerente universale ale 


structurilor simbolice”5. 


2. Intermezzo: Comentarii la Legenda Meşterului 
Manole (1943) 


În cercetarea noastră nu trebuie trecute cu vederea ideile 
lui Mircea Eliade din perioada românească a activităţii sale 
(1921-1945). Astfel, în studiul Comentarii la Legenda 
Meşterului Manole se găsesc unele referiri la credinţa creştină, 
deşi autorul nu îşi propune să analizeze balada dintr-o astfel de 
perspectivă. În subcapitolul Alegerea locului şi consacrarea 
„Centrului ”, Eliade notează: „În practica mistic-ascetică, «viaţa 
nouă» pe care o inaugurează exerciţiile spirituale este, ca şi în 
practicile religioase comune, un drum către centru, sau, cu alte 
cuvinte, o reîntoarcere la centru, la realitatea ultimă. [...] orice 
pelerinaj la un loc sfânt, orice vizită la un templu etc. este un 
drum către «centru». Salvarea poate fi tradusă prin 


4 Ibidem, p. 33. Prezentând diferenţele dintre Eliade, pe de o parte, Rudolf 
Otto şi Van der Leeuw, pe de altă parte, Julien Ries afirma: „EI este de părere 
că Otto şi van der Leeuw au greşit atunci când s-au limitat la alternativa 
fenomenologie religioasă/istorie a religiilor, pentru că, de fapt, ar fi trebuit să 
ajungă la o perspectivă mai amplă prin îmbinarea acestor două direcţii de 
cercetare” (Julien Ries, Sacrul în istoria religioasă a omenirii, Traducere din 
limba italiană de Roxana Utale, Ed. Polirom, Iaşi, 2000, p. 51). 

5 Ibidem, p. 173. 

345 


nenumărate formule, însă una din cele mai cuprinzătoare 
este: «drumul spre centru». Nu e lipsită de semnificaţie 
meditaţia omphalică pe care o întâlnim atât în India cât şi la 
Hesychaştii Muntelui Athos. Buricul este şi el un simbol al 


centrului”. 


3. Yoga şi isihasm: Yoga. Essai sur les origines de la 
mystique indienne (1936), Techniques du Yoga 
(1948), Le Yoga. Imortalite et liberté (1954), 
Pataiijali et le Yoga (1962) 


Lucrările eliadiene care au în centrul lor preocupările cu 
privire la Yoga încep cu teza de doctorat, Yoga. Eseu asupra 
originilor misticii indiene (1936)”, continuă cu Tehnici Yoga 
(1948), Yoga. Nemurire şi libertate (1954) şi se încheie cu 
Patafijali şi Yoga (1962). În afara acestor lucrări de specialitate, 
există multe alte referinţe cu privire la Yoga în celălalte cărți pe 
care le-a publicat Eliade’. 


€ Mircea Eliade, Comentarii la Legenda Meşterului Manole, în: Mircea 
Eliade, Drumul spre centru, Antologie alcătuită de Gabriel Liiceanu şi 
Andrei Pleşu, Ed. Univers, Bucureşti, 1991, p. 442. 

7 În limba română, o formă a lucrării de doctorat a apărut cu titlul: Mircea 
Eliade, Psihologia meditaţiei indiene — studii despre Yoga, Text îngrijit de 
Constantin Popescu-Cadem, Cu un cuvânt introductiv de Charles Long şi un 
Epilog de loan Petru Culianu, Ed. „Juralul Literar”, Bucureşti, 1992. Pentru 
prima dată în limba română, teza de doctorat a fost publicată în foiletonul 
Revistei de istorie şi teorie literară, între anii 1983 (Nr. 1, ianuarie-martie) şi 
1985 (Nr. 2, aprilie-iunie). O parte din studiile despre Yoga, publicate de 
Eliade în diferite reviste din ţară, au fost strânse în volumul: Mircea Eliade, 
Yoga. Problematica filozofiei indiene, Prefaţa: Constantin Noica, Ediţie 
îngrijită de: Constantin Barbu şi Mircea Handoca, Ed. Mariana, Craiova, 
1991. Sergiu Al-George, analizând rolul pe care-l ocupă tratatul lui Eliade 
despre Yoga în istoria cercetărilor în domeniu, notează: „[...] lucrări apărute 
după cele ale lui Mircea Eliade, confirmă modul în care savantul român a 
înţeles să restituie fenomenul Yoga. Ne referim la P. Masson-Oursel, unul din 
cei mai importanţi istorici francezi ai filosofiei indiene, care într-o lucrare a 
sa, Le Yoga, apărută în 1967, defineşte fenomenul Yoga în termeni 
surprinzători de asemănători cu cei ai lui Mircea Eliade” (Sergiu Al-George, 
Arhaic şi universal. India în conştiinţa culturală românească, Ed. Herald, 
Bucureşti, 2002, p. 144). 

8 Vezi, de exemplu, Capitolul XVII, Brahmanism şi Hinduism: Primele 
filosofii şi tehnici ale salvăriii, în: Mircea Eliade, Istoria credințelor şi ideilor 

În prezentarea doctrinei Yoga, savantul porneşte de la 
două principii esenţiale: legătura practicilor cu tradiția indiană şi 
semnificația libertăţii în această tradiţie. Eliade formulează 
concepţia în legătură cu originea arhaică a practicilor şi cu starea 
la care ajunge yoghinul în urma exersării lor: starea de eliberat 
încă în viaţă fiind. „A te «elibera» de suferință, acesta este 
scopul tuturor filozofiilor şi al tuturor misticilor indiene. Că 
eliberarea se obţine direct prin «cunoaştere», urmând, de 
exemplu, învăţătura din Vedânta şi din Sâmkhya, sau prin 
mijlocirea tehnicilor — după cum o cred, împreună cu Yoga, 
majoritatea şcolilor budiste —, fapt este că nicio ştiinţă nu are 
valoare dacă nu urmăreşte «mântuirea» omului””. Se poate vorbi 
despre Yoga ca despre o tehnică soteriologică, de eliberare, 
această afirmaţie fiind în acord cu acosmismul antropologic 
indian: în gândirea indiană lumea este refuzată aşa cum ne este 
dată de experienţa de zi cu zi. Lumea şi viaţa sunt negate 
datorită existenţei dorinţei veşnice a omului de a-şi transcede 
propria realitate. Este dorinţa eliberării din existența părută, 
maya. Eliade observă că toate soluţiile de eliberare sunt urmarea 
aplicării tehnicilor yoghine. Omul rupe legăturile cu viaţa 
profană de zi cu zi, devine liber față de aceasta, nemaifiind 
condiționat de legile sociale, psihologice sau fiziologice. 
Moartea şi renaşterea yoghinului sunt o moarte şi o renaştere 
inițiatice, depăşind temporalitatea şi istoricitatea, spre o libertate 
absolută. 

Yoga este o tehnică ascetică prin care practicantul 
urmăreşte renunţarea la această lume şi eliberarea finală. Este 
una dintre cele mai vechi tehnici de eliberare, fiind pusă în 
legătură cu Pataijali şi cu Yoga clasică a acestuia. Există o 
Yoga bazată pe tradiţia orală şi una ce se bazează pe cea scrisă. 
Eliade compară analizele făcute de sistematizatorii yoghini cu 


religioase. Il. De la Gautam Buddha până la triumful creştinismului, 
Traducere de Cezar Baltag, Ed. Ştiinţifică, Bucureşti, 1991, pp. 43-67. 
? Mircea Eliade, Yoga. Nemurire şi libertate, Traducere de Walter Fotescu, 
Ed. Humanitas, Bucureşti, 2006, p. 26. 

cele psihologice şi ajunge la concluzia că subconştientul 
este pus în valoare de tehnicile Yoga cu mult înainte ca 
psihologia să vorbească despre el. Practicile Yoga sunt 
nenumărate, dar toate duc spre o stare de eliberat în viaţă, în care 
yoghinul poate avea puteri nebănuite, realizând unitatea cu sine 
însuşi. El uneşte contrariile, apoi le transcede, până când atinge, 
în acelaşi timp, starea de vid şi de preaplin. Nu se poate vorbi de 
pesimism şi nihilism, deoarece India se ghidează după alte 
coordonate decât cele europene: „Aceste soluţii soteriologice pot 
părea «pesimiste» omului occidental, pentru care personalitatea 
rămâne, în pofida a toate, suportul oricărei morale şi al oricărei 
mistici. Dar ceea ce importă în primul rând pentru India nu este 
atât salvarea personalităţii, cât obţinerea libertății absolute. [...] 
Din moment ce libertatea nu poate fi dobândită în actuala 
condiție umană, iar personalitatea este purtătoarea suferinței şi a 
dramei, este clar că personalitatea şi condiţia umană trebuie 
sacrificate. De altfel, acest sacrificiu este din plin compensat 
prin cucerirea — devenită astfel posibilă — a libertăţii absolute”!0. 

În analiza tehnicilor yogine, Eliade scoate în evidenţă 
esenţialul: „Secretul meditaţiei Yoga e concentrarea într-un 
singur obiect, care poate fi tot atât de bine un obiect fizic 
(mijlocul sprâncenelor, vârful nasului, un obiect luminos etc.), 
un gând (un adevăr metafizic) sau Dumnezeu (Iswara). Această 
concentrare unitară şi continuă se numeşte ekâgrată (într-un 
singur punct») şi ea se obţine prin distrugerea pluralităţii stărilor 
de conştiinţă (sarvârthată, atenţia multilaterală discontinuă şi 
difuză, Yoga Sutra IM, 11)”1!. Se poate vorbi de o anumită 
polivalenţă a acestor tehnici în întreaga tradiție yogină, fie că 
este vorba de cea clasică sau de cea populară. „Nu există nicio 
singură mare creaţie a 


10 Ibidem, p. 47. 
1! Mircea Eliade, Psihologia meditaţiei indiene — studii despre Yoga, p. 145. 


348 


spiritualității indiene în care să nu poată fi descoperită o 
influenţă, o corespondenţă sau o omologare yogină. Yoga se 
dovedeşte a fi astfel o dimensiune specifică a spiritualităţii 
indiene. Toate căile soteriologice recurg la ajutorul său; şi, dat 
fiind că în India aproape totul este ori devine o cale în vederea 
dobândirii mântuirii, Yoga intervine pretutindeni, într-una din 
nenumăratele sale forme”!?. 

Savantul se opreşte asupra controlului respirației 
(prănăyâma) realizat prin ritmarea şi reținerea suflului, prin care 
se doreşte obţinerea a ceea ce se numeşte „Viaţa Lungă”. 
Acestea sunt tehnici mistice prin care se tinde, mai ales în 
taoismul chinez, la prelungirea vieții trupului. „Dar ceea ce 
continuă să preocupe în primul rând China este prelungirea 
indefinită a vieţii corpului material, pe când obsesia Indiei este 
ideea libertăţii spirituale ce trebuie cucerită, transfigurarea şi 
deificarea «corpului»y”!5. 

Eliade realizează corespondențe între această practică şi 
cele prezente în alte tradiții extra-indiene, printre acestea 
numărându-se şi isihasmul. Savantul analizează unele asemănări 
între practicile ascetice şi metodele de rugăciune, punctele de 
asemănare cu tehnicile yoga fiind mai ales în legătură cu 
prânâyăma. Eliade porneşte de la remarcile lui Irénée Hausherr 
cu privire la esențialul metodei isihaste de rugăciune: „[...] ea 
comportă un dublu exercițiu, omfaloscopia şi repetarea 
indefinită a rugăciunii către lisus: «Doamne Isuse Hristoase, fiul 
lui Dumnezeu, ai milă de mine!» Să te aşezi în întuneric, să 
cobori capul, să fixezi cu ochii centrul abdomenului, altfel spus 
ombilicul, să cauţi să descoperi acolo locul inimii, să repeţi acest 
exerciţiu fără răgaz însoţindu-l întotdeauna cu 


12 Idem, Tehnici Yoga, Traducere de Mihaela Cosma, Ed. Univers 
enciclopedic, Bucureşti, 2000, p. 178. 
13 Idem, Yoga. Nemurire şi libertate, p. 71. 

aceeaşi invocaţie urmând ritmul respirației, încetinit cât 
mai mult posibil, şi, perseverând zi şi noapte în această 
rugăciune mentală, vei sfârşi prin a găsi ceea ce căutai, locul 
inimii, şi cu el şi în el tot felul de minunăţii şi de cunoştinţe” 14. 

Mircea Eliade citează fragmente din Nichifor din 
Singurătate (sec. al XIII-lea, în: Filocalia românească VII, pp. 
29-31), Nicodim Aghioritul (Encheiridionul, sec. al XVIII-lea, 
în: I. Hausherr, op. cit., p. 109), Simeon Noul Teolog (Metoda 
sfintei rugăciuni şi atenţii, sec. X-XI, în: Jean Gouillard, Petite 
Philocalie de la prière du coeur, p. 206) şi Grigorie Sinaitul 
(sec. al XIV-lea, în: Jean Gouillard, op. cit., p. 216), pentru a 
concluziona: „Nu trebuie să ne lăsăm induşi în eroare de aceste 
analogii exterioare cu prănăyâma. Disciplina respirației şi 
poziția corporală au drept scop, la isihaşti, să pregătească 
rugăciunea mentală; în Yoga-Sitra, aceste exerciţii urmăresc 
«unificarea» conştiinţei şi pregătirea «meditaţiei», iar rolul lui 
Dumnezeu (ISvara) este destul de modest. Nu este însă mai puţin 
adevărat că cele două tehnici mai sus menţionate sunt destul de 
asemănătoare din punct de vedere fenomenologic, ca să se poată 
pună problema unei influenţe a fiziologiei mistice indiene 
asupra isihasmului”!5. 

În interviul acordat în anul 1978 lui Claude-Henri 
Rocquet, Mircea Eliade afirma că, în perioada petrecută în ţară, 
deşi scrisese destul de multe articole ce aveau în centrul lor 
creştinismul, nu cunoştea totuşi propria tradiţie religioasă. Fiind 
preocupat, cu precădere, de Istoria religiilor, nu a trecut printr-o 


14 Irene Hausherr, La méthode d'orasion hesychaste, apud Mircea Eliade, 
Yoga. Nemurire şi libertate, p. 74. 

15 Mircea Eliade, Yoga. Nemurire şi libertate, p. 77. Aceeaşi idee este reluată 
în: Mircea Eliade, Tehnici Yoga, pp. 203-205 şi în: Mircea Eliade, Patañjali 
şi Yoga, Traducere de Walter Fotescu, Ed. Humanitas, Bucureşti, 1992, p. 82. 
Amintim doar că toate aceste cărţi ale lui Eliade sunt folosite, deşi nu pentru 
a subinia legăturile şi diferenţele pe care savantul le realizează între yoga şi 
isihasm, în lucrarea lui Vasile Pop, Yoga și Isihasmul, Ed. Lidia, Bucureşti, 
2003. 

criză religioasă, cercetările sale abordând mai multe 
tradiții religioase, mai ales după întoarcerea din India. Calea pe 
care o urmează era, mai ales, cunoaşterea, gnoza. „Totodată 
aveam nevoie de o tehnică, de o disciplină, de ceva ce nu 
găseam în tradiția mea religioasă. De altfel nici nu am căutat 
acel ceva. Aş fi putut foarte bine să devin călugăr, să mă retrag 
pe muntele Athos şi să descopăr tehnicile yoga, bunăoară, 
pranayama.  Hesychasma... Da, dar pe vremea aceea nu 
cunoşteam aceste lucruri” !6. 


4. Lumina mistică: Mephistopheles et l'Androgyne 
(1962) 


În capitolul Experienţe ale luminii mistice, din cartea 
Mefistofel şi Androginul!”, capitol ce a fost iniţial o conferință 
susținută în cadrul întâlnirilor Eranos de la Ascona, în anul 
1957, Mircea Eliade analizează experienţele luminii mistice în 
mai multe tradiţii, ajungând cu cercetarea până în timpurile 
noastre. Astfel, savantul de la Chicago analizează felul în care 
simbolismul fulgerului s-a integrat în cel al luminii mistice, 
pornind de la imaginea zeilor furtunii şi de la felul în care 
şamanii eschimoşi iglulik percep fenomenul, numit guamanek 
(fulger, iluminare). Pentru aceştia, iluminarea mistică este 
urmarea unei pregătiri speciale, care însă se produce brusc, 
asemenea unui 


16 Mircea Eliade, Încercarea labirintului. Convorbiri cu Claude-Henri 
Rocquet, Traducere din franceză de Doinea Cornea, Ed. Humanitas, 
Bucureşti, 2007, p. 28. 

17 La data de 11 februarie 1966, revista Time a publicat un articol despre noua 
carte a lui Mircea Eliade, Mefistofel şi Androginul, în care se spunea că 
„Eliade a avut o influenţă profundă asupra unui mare număr de teologi tineri 
— mai ales asupra lui Thomas J.J Altizer, de la Universitatea Emory, unul 
dintre liderii gânditori ai morţii lui Dumnezeu” 
(http://www.time.com/time/magazine/article/0,9171,842489,00.html, accesat 
la 01-09-2009). Acest articol făcea referire la cartea lui Thomas J.J. Altizer, 
Mircea Eliade and the Dialectic of the Sacred, The Westminster Press, 
Philadelphia, 1963. În legătură cu această problemă vezi studiul nostru 
Mircea Eliade and the „Death of God” Theology of Thomas J.J. Altizer, în: 
Mitropolia Olteniei, Anul LX, Nr. 5-8, mai-august 2008, pp. 237-256. 

fulger. Este o lumină interioară, resimţită în tot corpul, 
dar mai ales în cap, fiind însoţită de experienţa ascensiunii la 
cer. Se capătă puterea de a vedea la distanţă, dar şi clarviziunea, 
şamanul distingând entități invizibile şi evenimente viitoare. 
„Trebuie subliniată totodată solidaritatea dintre guamanek şi un 
alt exerciţiu de tip şamanic: capacitatea de a contempla propriul 
corp ca schelet. E un alt mod de a spune că şamanul poate 
«vedea» ceea ce pentru moment este invizibil. Afirmația poate fi 
înţeleasă în două feluri: fie că, asemenea razelor X, şamanul 
vede prin carne, fie că, scrutând viitorul îndepărtat, vede ce se 
va întâmpla cu corpul lui după moarte. În orice caz, şi în această 
putere este un fel de clarviziune obținută prin iluminare. Este 
necesar să insistăm asupra următorului punct: deşi receptată ca o 
lumină interioară, percepută ca un fenomen luminos, aproape în 
sensul fizic al cuvântului, iluminarea îi conferă şamanului 
eschimos facultăți paragnomice, capacitându-l în acelaşi timp 
pentru o cunoaştere de ordin mistic”. 

Analizând simbolistica luminii în Australia, Eliade se 
opreşte asupra inițierii vindecătorilor (medicine-men) din aceste 
teritorii, pentru care lumina joacă un rol esenţial. Asemenea 
şamanilor eschimoşi, vindecătorii australieni stabilesc conexiuni 
între lumina spirituală, gnoză, ascensiune, clarviziune şi 
facultățile  metagnomice,  esențialul fiind însă repetarea 
ritualurilor aşa cum au fost săvârşite de Fiinţele supranaturale. 
„Repetăm însă, consecinţele celor două tipuri de inițiere sunt 
asemănătoare: atât şamanul eschimos cât şi vindecătorul 
australian sunt oameni noi, care «văd», înţeleg şi cunosc într-un 
fel supranatural şi pot înfăptui lucruri supraomeneşti”!. 

Un loc aparte în analiza misticii luminii este ocupat de 


1 Mircea Eliade, Mefistofel şi Androginul, Traducere de Alexandra Cuniţă, 
Ed. Humanitas, Bucureşti, 1995, p. 16. 
19 Ibidem, p. 18. 

tradițiile indiene, acolo unde apare realizată identitatea 
dintre lumina interioară şi cea transcosmică, ambele fiind 
însoţite de fenomene fiziologice supranaturale. „Lumina este 
deci identică cu fiinţa şi cu nemurirea”%, ârman fiind cel ce 
sălăjluieşte în inima omului. Cel ce a dobândit o nouă natură, în 
urma inițierii, capătă şi un nou mod de cunoaştere, dar şi o 
existență superioară. Apariţia acestui tip de identitate este 
asemenea fulgerului, neexistând continuitate între momentele ce 
preced şi succed fenomenul iluminării. Această ruptură de nivel 
poate fi percepută prin tehnicile yoga, ascetul întâlnind diferite 
semne prevestitoare în timpul exerciţiilor sale, semne ce sunt 
premergătoare meditaţiilor yogine. „Avem deci de a face cu o 
concepție panindiană, care ar putea fi rezumată astfel: fiinţa 
pură, realitatea ultimă, poate fi cunoscută mai ales printr-o 
experienţă a Luminii pure; procesul manifestării cosmice constă, 
în ultimă instanţă, dintr-o serie de epifanii luminoase, iar 
resorbția cosmică repetă apariţiile luminoase divers colorate. [...] 
O resorbţie la scară microcosmică are loc şi în momentul morţii 
[...], moartea propriu-zisă constă dintr-o serie de experienţe ale 
luminii. Din această metafizică panindiană a Luminii se 
desprind câteva corolare şi anume: 1° că divinitatea ni se 
revelează în modul cel mai potrivit prin Lumină; 2° că cei care 
au atins un înalt grad de spiritualitate — adică, în termenii 
filozofiei indiene, au ajuns în situaţia ori cel puţin s-au apropiat 
de situaţia de «eliberat» sau Buddha — sunt şi ei în măsură să 
radieze Lumina; 3* în sfârşit, că cosmogonia poate fi considerată 
drept o epifanie luminoasă”?!. Exemplele care întăresc aceste 
afirmaţii pot fi luate din Bhagavad-Gită (capitolul al XI-lea) şi 
Mahābhārata (cartea a XII-a). 

Idei asemănătoare se pot găsi şi în budism, acolo unde se 


20 Ibidem, p. 19. 
21 Ibidem, p. 23. 

vorbeşte despre lumină ca semn premergător al 
manifestării lui Brahmă, Buddha fiind înfăţişat împrăştiind raze 
de lumină. În cele din urmă, în gândirea indiană există „[...] un 
anumit raport între Creaţia cosmică înţeleasă ca joc divin, pe de 
o parte, şi jocul flăcărilor, strălucirea unui foc întreţinut cu grijă, 
pe de altă parte. Evident că imaginea creației cosmice, ca dans 
divin, a putut fi comparată cu imaginea unui dans al flăcărilor 
tocmai pentru că flacăra era deja considerată ca epifanie 
exemplară a divinității. [...] În India, flacăra şi lumina 
simbolizează deci creația cosmică şi însăşi esența Cosmosului, 
tocmai fiindcă Universul este conceput ca manifestare liberă a 
divinității, în ultimă instanță, ca un «joc» al acesteia”. În 
analiza doctrinei Mahăyâna, Lumina simbolizează realitatea 
ultimă, dar şi conştiinţa nirvanică, oamenii experiind lumina 
înaintea morţii, acceptată însă doar de iniţiaţi. Moartea apare ca 
o nouă inițiere, fiind ultima probă pe care trebuie să o treacă 
neofitul. În tantrism, experimentarea luminii interioare capătă 
forma unei uniri cu o tânără fată ce reprezintă energia feminină, 
evenimentul fiind un act sacru. „Metafizica şi soteriologia 
luminii sunt, desigur, solidare cu o lungă şi străveche tradiție 
panindiană. Totuşi, aşa cum a arătat profesorul G. Tucci, 
Guhyasamâja Tantra şi în special comentariile lui Candrakirti şi 
ale lui Tsogo-kha-pa prezintă asemănări prea evidente cu 
maniheismul ca să nu presupunem o eventuală influență 
iraniană. Ne gândim mai ales la cele cinci elemente luminoase 
care joacă un rol important în cosmologia şi în soteriologia 
maniheistă, dar şi la faptul că partea divină din bărbat, 
bodhicitta, este socotită a fi sămânţa (semen)”2. 

Influenţa iraniană o descoperă Eliade în miturile tibetane 
cu privire la crearea lumii şi a omului, în special în cel referitor 


22 Ibidem, p. 29. 
23 Ibidem, p. 34. 

la Vidul Primordial din care a apărut o lumină ce a 
produs un ou, din care a apărut Univresul, Cosmosul. Omul 
Primordial a apărut din Lumină. „Lumina experimentată în 
timpul ritualului maithuna este Lumina Limpede a gnozei, a 
conştiinţei stării de nirvâna — şi constituie o justificare suficientă 
pentru acest exerciţiu îndrăzneţ. Dar un întreg grup de credinţe 
indo-tibetane, solidar atât cu mitul Omului Primordial care 
radiază lumina, cât şi cu ideologiile şi tehnicile tantrice şi 
alchimiste vorbesc despre unii yogini care au dobândit un corp 
nemuritor. Aceşti yogini nu mor, ei dispar în Cer, într-un corp 
numit «corp-curcubeuy, «corp celest», «corp spirit», «corp de 
Lumină Pură» sau «corp divin». Se recunoaşte aici ideea 
corpului astral — altfel spus constituit din Lumină — al Omului 
Primordial”2. În tradiţiile indiene, omul descoperă Lumina 
atunci când devine conştient de Sine, când pătrunde în esenţa 
vieţii sau când moare. În aceste condiţii, el înlătură ignoranţa şi 
devine conştient de existența Luminii Pure, transcede lumea 
profană şi descoperă sacralitatea. Omul transcede realitatea 
obişnuită, devenind mort pentru lumea înconjurătoare, totul fiind 
o iluzie. 

Aceeaşi depăşire a condiţiei profane, prin experienţa 
Luminii, poate fi depistată şi în tradiţia chineză. Ruptura de 
nivel produsă prin această experienţă nu este echivalentă cu 
întâlnirea realităţii ultime, deşi unele tehnici de neotaosim, 
asemănătoare celor yoga, folosesc des imaginea luminii 
interioare. Este vorba de procedeul „înghițirii suflurilor” care 
conduce la scopul final: acesta nu mai este eliberarea, ca în 
India, ci Viaţa eternă, existenţa integrată în ritmurile cosmice. 
„Practica propriu-zisă constă în a medita asupra suflurilor până 
în momentul în care practicantul ajunge să le vadă culoarea — 


24 Ibidem, p. 36. 

pentru ca, chiar în acea clipă, să le absoarbă. Suflurile 
sunt vizualizate ca şi când ar veni din cele patru direcţii 
cardinale, precum şi din Centru — adică din întregul Univers — şi 
sunt înghiţite spre a le sili să pătrundă în corp. În felul acesta, 
energia cosmică — esenţa vieţii şi, totodată, germene al nemuririi 
— umple corpul pe dinăuntru, îl iluminează şi îl 
transfigurează”?5. Se poate, de asemenea, ca în locul suflului 
Soarelui să se înghită imaginea lui, sau este posibilă meditaţia, 
în mijlocul nopţii, la soare, astfel încât acesta să pătrundă în 
organism. După ce imaginea este vizualizată în centrul inimii, 
cel ce realizează acest lucru face ca ea să se mişte în întreg 
corpul. Aceeaşi imagine este folosită de taoişti pentru a plimba 
lumina interioară, procedeul fiind prezent în tratatul neotaoist 
Misterul Florii de Aur. Accentul este pus pe practică, care 
rămâne un mister, fiind vorba de ceva sacru ce merge până la 
redescoperirea spontaneității primordiale. 

Felul în care este prezentată experiența Luminii în 
Misterul Florii de Aur conduce cercetătorul spre teritoriul 
Persiei, anumite influenţe iraniene fiind observabile în miturile 
tibetane ale Omului Primordial. Totuşi, Eliade afirmă că nu este 
obligatoriu să atribuim influenţei iraniene toate formele dualiste 
din Asia şi nici să explicăm, printr-o influenţă iraniană, ideea 
identificării spiritului pur cu Lumina. „Dar gândirea speculativă 
iraniană a sistematizat printr-un grad mai înalt decât oricare alta 
antagonismul Lumină-Întuneric, incluzând în Lumină nu numai 
pe Zeul cel bun şi creator, Ahura Mazdă, ci şi esenţa creației şi a 
Vieţii şi, mai cu seamă, spiritul şi energia spirituală”?6. Se pot 
face unele legături între felul în care este văzut raportul spirit- 
lumină în Iran şi în budism, în ambele tradiţii spiritualitatea pură 
fiind simbolizată prin lumină. Pentru iranieni, aparițiile 


25 Ibidem, p. 38. 
26 Ibidem, p. 43. 

Luminii şi ale unei Stele supranaturale prevesteau 
naşterea Stăpânului şi Mântuitorului lumii, care va avea loc într- 
o peşteră, deasupra căreia va străluci Steaua. „Probabil că 
creştinii au împrumutat de la parți imaginea naşterii Stăpânului- 
Mântuitor al Lumii şi au transferat-o asupra lui Hristos. [...] Cele 
mai vechi surse creştine care plasează naşterea lui lisus într-o 
peşteră sunt Protoevanghela lui Iacob (XVIII, 1 şi urm.), 
mucenicul Justin şi Origen. Justin îi ataca pe iniţiaţi în misterele 
lui Mithra care, «împinşi de diavol, pretindeau că-şi săvârşesc 
ritualurile iniţiatice într-un loc numit de ei speleumy». Acest atac 
dovedeşte că încă în secolul al II-lea creştinii percepeau analogia 
dintre acel speleum mithraic şi peştera din Bethleem. Dar mai 
ales Steaua şi lumina strălucind deasupra grotei au jucat un rol 
important în credinţele religioase creştine şi în iconografie. Or, 
[...] acest motiv este foarte probabil de origine iraniană. 
Protoevanghelia (XIX, 2) vorbea despre o lumină orbitoare care 
umplea peştera din Bethleem. Când a început să scadă, a apărut 
Pruncul lisus. Ceea ce înseamnă fie că Lumina era 
consubstanţială cu Iisus, fie că era una din epifaniile acestuia”?”. 
Eliade aminteşte de evenimentul care îi are în centru pe cei 
doisprezece magi, prezentat în lucrarea cunoscută sub numele de 
Opus imperfectum din Matthaeum (Patr. Gr. LVII, col. 637-638) 
şi în Cronica lui Zuqunīn, cunoscută sub numele de Pseudo- 
Dionisie de la Tell Mahre. Pornind de la ideea existenţei unor 
influenţe ale Iranului asupra iudaismului şi creştinismului, mai 
ales în ceea ce priveşte predominarea unor imagini ale Luminii, 
Eliade scoate în evidenţă şi diferenţele dintre aceste tradiţii. 

În Vechiul Testament şi în iudaism Lumina nu este 
identică cu Dumnezeu, nefiind percepută ca o putere divină. Ea 
este creată de Iahve, nefiind nici lumina Soarelui, astru ce apare 


27 Ibidem, pp. 44-45. 

în ziua a patra a creaţiei. Pe de altă parte, în contradicție 
cu tradiția dualistă iraniană, în Vechiul Testament întunericul nu 
este adversarul lui Dumnezeu, lahve fiind Cel ce transcende 
întreg Cosmosul. Lumina nu este considerată sfântă, deoarece 
este creaţia lui Dumnezeu. Iudaismul accentuază aceste idei, 
astfel încât „Filon asimilează Lumina Spiritului, dar ea nu se 
bucură de această cinste decât pentru că emană direct de la 
Dumnezeu”?8. 

Analizând experienţa luminii în creştinism, Eliade se 
opreşte asupra Tainei Botezului şi a evenimentului Schimbării la 
Faţă a Domnului pe Muntele Tabor. În Taina Botezului, lumina 
ocupă un rol esenţial, fiind legată de simbolismul focului. 
Astfel, Părinţii Bisericii (Justin, Grigore de Nazianz şi alții) 
numesc Botezul „iluminare” (photismos), pornind de la Epistola 
către Evrei a Sfântului Apostol Pavel (6, 4; 10, 32), acolo unde 
inițiaţii sunt numiţi „iluminaţi” (photisthentes). Un loc aparte îl 
ocupă şi imaginea Botezului ca foc. „Sfântul Duh este 
reprezentat ca o flacără; sanctificarea este redată prin imaginea 
focului sau a unor flăcări strălucitoare. Aceasta este una din 
sursele doctrinale ale credinţei că perfecțiunea spirituală — adică 
sanctitatea — conferă sufletului capacitatea de a vedea trupul de 
lumină al lui Hristos şi, mai mult, este însoţită şi de fenomene 
exterioare: corpul sfântului radiază lumină sau străluceşte ca un 
foc arzând”. 

Cel de-al doilea moment important este reprezentat de 
Schimbarea la Faţă a Domnului pe Muntele Tabor. Pornind de la 
ideea că orice faptă săvârşită de Hristos devine un model 
exemplar pentru creştini, Schimbarea la Faţă devine modelul 
transcendent al perfecțiunii spirituale. „Imitând-l pe Hristos, 
sfântul devine demn, prin graţia divină, să fie transfigurat chiar 
în timpul vieţii pământeşti; cel puţin aşa a înţeles Biserica 


28 Ibidem, p. 50. 
29 Ibidem, pp. 50-51. 

orientală misterul de pe Muntele Tabor. Întrucât 
transfigurația este fundamentul întregii mistici şi teologii 
creştine ale Luminii divine, ar fi interesant de văzut cum a fost 
ea aşteptată ori presimţită de iudaism”. Astfel, tranfigurarea 
este fundamentul misticii creştine. Transfigurarea lui lisus 
apărând în contextul Vechiului Testament, se pot realiza legături 
între felul în care este percepută lumina în creştinism, iudaism şi 
în alte tradiţii religioase. „Să fim bine înţeleşi: nu e vorba de 
echivalenţe perfecte, de identitatea unor conţinuturi religioase 
sau a unor formulări ideologice — ci de similitudini, de omologii, 
de simetrii. Totul depinde, în ultimă instanță, de valoarea 
teologală sau metafizică ce se acordă experienţei mistice a 
Luminii — şi vom vedea curând că în sânul uneia şi aceleiaşi 
religii, creştinismul, aceste valorizări pot fi divergente şi 
contradictorii. Dar e la fel de important să constantăm că există 
convergență şi simetrie între Figurile, simbolurile şi chiar 
ideologiile religiilor asiatice şi cele ale religiei revelate prin 
excelenţă — monoteismul evreiesc şi deci creştinismul. Această 
constatare ne face să presupunem că, pe lângă o anumită unitate 
la nivelul experienţei mistice înseşi, există o adevărată 
echivalență a imaginilor şi a simbolurilor folosite pentru a 
exprima experiența mistică. Tocmai  conceptualizarea 
experienței mistice permite precizarea diferențelor, reperarea 
rupturilor”’!., 

Pornind de la aceste date (Botezului ca „iluminare”, 
aparițiile Duhului Sfânt ca foc, evenimentul Schimbarea la 
Față), se poate spune că experiența mistică în creştinism se 
manifestă prin fenomene luminoase. Acest lucru este evident la 
călugării din Egipt, cunoscuți sub numele de „călugări arzători”, 
aşa cum se vede din viețile lui Avva Iosif, Avva Arsenie sau 


30 Ibidem, p. 51. 
31 Ibidem, p. 52. 

Pisentius, cei care răspândeau lumina în jurul lor. Mai 
ales în timpul rugăciunii, deasupra locului unde se rugau, se 
putea vedea un stâlp de lumină. Lumina mistică se manifestă, cu 
precădere, în timpul rugăciunii, cei ce au atins perfecțiunea 
putând fi asemuiţi unei coloane de foc. Aceleaşi imagini se 
găsesc şi în viețile Sfinților Sava, Sisoe şi Antonie. „Ar fi de 
prisos să cităm alte exemple. Să adăugăm doar că secta creştină 
a Mesalienilor a mers atât de departe în exaltarea Luminii 
mistice, încât măsura gradul de perfecţiune a sufletului prin 
capacitatea acestuia de a avea viziunea Ierusalimului, oraşul 
lumină, sau a veşmântului de raze al Domnului. Pentru 
mesalieni, scopul final era contopirea extatică a sufletului cu 
corpul de lumină al lui Hristos. O asemenea exaltare nu putea să 
nu trezească bănuielile anumitor teologi oficiali în legătură cu 
experienţa Luminii mistice”*?. 

Un capitol aparte, în studiul lui Eliade, este dedicat 
Sfântului Grigore Palama şi isihasmului. Pornind de la 
evenimentele ce s-au petrecut în sec. al XIV-lea, savantul afirmă 
că Varlaam (cel ce-i acuza pe călugării de la Muntele Athos de 
mesalianism, prin faptul că susțineau că au văzut Lumina 
increată) a făcut un serviciu teologiei ortodoxe, prin faptul că 
acum s-a elaborat o învățătură mistică, pornind de la momentul 
taboric al Schimbării la Faţă al Domnului. Sfântul Grigorie 
Palama a subliniat că, în Sfânta Scriptură, sunt multe referiri la 
Lumina divină şi la faptul că Însuşi Dumnezeu este numit 
Lumină, iar literatura patristică, de la Părinţii pustiei până la 
Sfântul Simeon Noul Teolog, abundă în astfel de imagini, „,[...] 
pentru a arăta că deificarea prin Sfântul Duh şi manifestările 
vizibile ale Harului se disting prin viziuni ale 


32 Ibidem, p. 54. 
360 


Luminii increate sau prin emanaţii de lumină”*?. 


În prezentarea Sfântului Grigorie Palama, care are în 
centrul său Schimbarea la Faţă a Domnului pe Muntele Tabor, 
Lumina divină ce îndumnezeieşte este Harul divin. Lumina 
Schimbării la Faţă, care a fost văzută de Apostoli, este increată 
şi divină. Pentru Sfântul Grigorie Palama, „Lumina îi este în 
chip firesc proprie lui Dumnezeu, ea există în afara Timpului şi 
a Spaţiului şi apare ca vizibilă în teofaniile din Vechiul 
Testament. Pe Muntele Tabor nu s-a produs o schimbare în 
lisus, ci o transformare în Apostoli: aceştia au dobândit — prin 
har — facultatea de a-l vedea pe lisus aşa cum era, orbitor în 
lumina lui divină”. Adam avea această facultate înainte de 
păcat; aceeaşi facultate va fi dobândită şi în timpul eshatologic, 
fiind pusă în legătură cu începutul şi cu sfârşitul. Însă, cei demni 
de Împărăţia lui Dumnezeu capătă încă din viaţă capacitatea de a 
vedea Lumina increată, precum au avut-o Apostolii pe Muntele 
Tabor. Pornind de la experienţa mistică a Sfântului Simeon Noul 
Teolog, Sfântul Grigorie Palama afirmă că perceperea Luminii 
increate este specifică sfântului. Tradiţia aceasta este prezentă şi 
azi în Bisericile Ortodoxe, Eliade citând, în acest sens, 
evenimentele din viaţa Sfântului Serafim de Sarov, consemnate 
de discipolul său, în care Sfântul a căpătat o lumină corporală. 
„Ar fi pasionantă confruntarea acestei experienţe a discipolului 
sfântului Serafim cu povestirea lui Arjuna — din capitolul al XI- 
lea al Bhagavad-Gitei — despre epifania lui Krsna”*5. 


3 Ibidem, p. 55. Eliade prezintă învăţătura Sfântului Grigore Palama pornind 
de la studiile lui Vladimir Lossky (La Théologie de la Lumiere chez saint 
Grégoire Palamas de Thessalonique în: Dieu Vivant, Essai sur la théologie 
de L'Église d'Orient) şi Jean Meyendorff (Saint Grégoire Palamas et la 
mystique orthodoxe). 

34 Ibidem. 

35 Ibidem, p. 57. În continuare, Eliade prezintă o întâmplare din viaţa lui Sri 
Rămâăkrsna, contemporan cu Sfântul Serafim din Sarov, în care apare 
luminos, fiind înconjurat de flăcări. 

Pentru Mircea Eliade, un studiu fenomenologic pornind 
de la experienţa mistică a luminii trebuie să aibă în vedere mai 
multe puncte: lumina care l-a orbit pe Sfântul Apostol Pavel pe 
drumul Damascului, experienţele luminoase ale Sfântului loan 
al Crucii, scrierile lui Pascal şi extazul lui Jakob Böhme, 
experienţele Venerabilei Serafina di Dio, ale Părintelui Surin, 
dar şi cele din mistica musulmană. Urmează, în prezentarea 
savantului, mai multe relatări ale unor oameni ce au avut 
experiențe mistice ale luminii. Dar, „|...] trebuie să facem 
distincție între lumina subiectivă şi fenomenele luminoase, 
percepute obiectiv de alte persoane. În tradiţia indiană, iraniană 
şi creştină, cele două categorii de experienţe sunt solidare; iar 
explicaţiile acestei solidarităţi sunt, în mod fundamental, 
asemănătoare: divinitatea (sau fiinţa, în India) fiind Lumină sau 
emanând lumină, înţelepţii (India) ori cei care ajung să realizeze 
unio mystica radiază la rândul lor lumina (Bhagavad-Gită, 
bhakti, şamanism)”*. În cele din urmă, experiența Luminii se 
transformă într-o revelație religioasă, scoţându-l pe om din 
lumea profană şi integrându-l în cea sacră. Realitatea oferită de 
Lumină se opune celei profane, fiind de natură spirituală. Astfel, 
„[...] întâlnirea cu Lumina produce o ruptură în existenţa 
subiectului, fie că îi revelează, fie că îi arată doar mai clar decât 
înainte lumea Spiritului, a sacrului, a libertăţii, într-un cuvânt: 
existenţa ca operă divină sau lumea sanctificată prin prezenţa lui 
Dumnezeu”. 


5. Isihasmul în Histoire des croyances et des idees 
religieuses, III, (1983) 


În Istoria credințelor şi ideilor religioase, un capitol 


36 Ibidem, p. 68. 
37 Ibidem, p. 70. 


362 


aparte din studiul creştinismului este dedicat călugărilor 
isihaşti şi Sfântului Grigorie Palama. Învățătura despre unirea cu 
Dumnezeu (/heosis) a fost sistematizată de Sfinții Grigorie de 
Nyssa şi Maxim Mărturisitorul. Primul, în lucrarea Viața lui 
Moise, aminteşte de „întunericul luminos în care Moise spune că 
îl vede pe Dumnezeu”, în timp ce, pentru Sfântul Maxim, 
această vedere în întuneric este semnul îndumnezeirii, 
credinciosul devenind părtaş al lui Dumnezeu. 

Aceşti Sfinţi Părinţi au fost urmaţi de alți reprezentanţi 
de seamă ai tradiţiei ortodoxe, între care un loc aparte îl ocupă 
Sfântul Simeon Noul Teolog, „[...] singurul mistic al Bisericii 
răsăritene care vorbeşte despre experienţele sale de iluminare”**. 
Se poate astfel spune că îndumnezeirea este tema centrală a 
teologiei ortodoxe, pornind de la Evanghelia după Ioan şi de la 
scrierile Sfântului Pavel, avându-și centrul în Taina Întrupării 
Cuvântului lui Dumnezeu. În altă parte a Istoriei credințelor şi 
ideilor religioase, pornind de la tema îndumnezeirii în tradiția 
răsăriteană şi legătura ei cu mistica, Eliade notează: „De aici 
importanţa rugăciunii interioare (devenită mai târziu «rugăciune 
neîntreruptă»), a contemplaţiei şi a vieţii monastice în Biserica 
răsăriteană. Îndumnezeirea este precedată sau însoţită de o 
experiență a luminii mistice. La sfinții din pustie, extazul se 
însoțea de fenomene luminoase. Călugării «iradiau lumina 
Graţiei». Când un pustnic era cufundat în rugăciune, chilia sa 
era plină de lumină. Aceeaşi tradiţie (rugăciune — lumină mistică 
— îndumnezeire — theosis) o regăsim peste o mie de ani la 


35 Mircea Eliade, Istoria credințelor şi ideilor religioase. III. De la Mahomed 
la epoca Reformelor, Traducere de Cezar Baltag, Ed. Ştiinţifică, Bucureşti, 
1992, p. 214. În prezentarea sa, Eliade porneşte de la operele mai multor 
teologi: Jean Meyendorff (Saint Grégoire Palamas et la mystique ortodoxe; 
Introduction à l'etude de Grégoire Palamas), Kallistos Ware (Introducerea 
la: John Climacus: The Ladder of divine ascent), Jean Gouillard (Petite 
Philocalie). 

isihaştii de la Muntele Athos. Polemica iscată de 
afirmaţia lor — anume că ei ajung să se bucure de lumina 
increată — a dat prilej marelui gânditor Grigore Palama (secolul 
al XIV-lea) să elaboreze o teologie mistică a luminii taborice”*?. 

Tema îndumnezeirii este legată de isihasm, mai ales prin 
practica „rugăciunii inimii” sau a „rugăciunii lui lisus”. 
Isihasmul s-a răspândit încă din sec. al VI-lea, de la Muntele 
Sinai în întreaga lume bizantină. Unul dintre teologii care 
amintesc în scrierile lor de isihie este Sfântul loan Scărarul (sec. 
VI-VII), urmat de Nichifor din Singurătate (sec. al XIII-lea), cel 
ce pune accentul pe unirea dintre minte şi inimă. El este printre 
primii care îmbină „rugăciunea lui lisus” cu o tehnică 
respiratorie, aşa cum se poate desprinde din lucrarea Despre 
păzirea inimii“. 

Isihasmul se răspândeşte la Muntele Athos mai ales 
datorită Sfântului Grigorie Sinaitul (1255-1346). „Datorită în 
mare parte controverselor ridicate de isihasm, teologia bizantină 
încetează să mai fie o «teologie de repetiție», aşa cum era 
socotită din secolul al IX-lea încoace”“!. Călugării isihaşti sunt 
cei care duc mai departe acestă învățătură. Disputa isihastă i-a 
avut în prim-plan pe Varlaam de Calabria (care îi acuza pe 
isihaşti de mesalianism, pentru care scopul credincioşilor era 
unirea extatică cu trupul de lumină al lui Hristos) şi pe Sfântul 
Grigore Palama (cel ce face diferenţa între esenţa divină şi 
energiile necreate prin care Dumnezeu se revelează). Sfântul 
Grigorie face referire la evenimentul biblic al Schimbării la Faţă 
a Mântuitorului lisus Hristos pe Muntele Tabor. În fapt, „[...] n- 
a avut loc o schimbare în lisus, ci o transformare în 


5 Ibidem, pp. 60-61. 
4 În acest loc Eliade face referire la lucrarea sa Yoga, pentru a realiza unele 
analogii între practica isihastă şi dikr indian. 
4! Ibidem, p. 215. 

Apostoli: aceştia au dobândit, prin graţia divină, 
facultatea de a-l vedea pe lisus aşa cum este, orbitor în Lumina 
Sa. Înainte de căderea sa în păcat, Adam avea această facultate, 
şi ea îi va fi restituită omului într-un viitor eshatologic. Pe de 
altă parte, dezvoltând tradiția călugărilor din Egipt, Palama 
afirmă că viziunea Luminii in-create se însoţeşte de o 
luminozitate obiectivă a sfântului”. Conform Sfântului Apostol 
Pavel (Z Corinteni 6, 19), în urma Întrupării, trupurile noastre 
sunt „temple ale Duhului Sfânt care este în noi”, iar prin Taina 
Euharistiei, Hristos se află în noi, spiritualizarea trupului nefiind 
o detaşare de materie. 

Sfântul Grigorie Palama se ridică împotriva filosofiei 
platoniciene, care atrăsese atenția multor reprezentanţi ai elitei 
bizantine, revenind la tradiția patristică ce se bazează pe Sfintele 
Taine, în care materia nu este distrusă, ci metamorfozată. 
„Triumful isihasmului şi teologia palamită au suscitat o înnoire a 
vieţii sacramentare şi au determinat regenerarea unor instituţii 
bisericeşti. Isihasmul se răspândeşte rapid în Europa de Răsărit, 
în Ţările Române şi pătrunde în Rusia până la Novgorod. 
«Renaşterea» elenismului, cu exaltarea filosofiei platoniciene, n- 
a avut urmări; altfel spus, Bizanțul şi ţările ortodoxe nu au 
cunoscut umanismul. Unii autori consideră că grație dublei 
victorii a lui Palama — împotriva ockhamismului lui Varlaam şi 
împotriva filosofiei greceşti — ortodoxia n-a dat loc niciunei 
mişcări de Reformă”. Un alt reprezentant de seamă al teologiei 
bizantine din această perioadă este Nicolae Cabasila, ale cărui 
scrieri se adresează, în 


42 Ibidem, p. 216. Eliade face referire la însemnările sale din cartea Mefistofel 
şi Androginul, afirmând: „Altfel spus, perceperea lui Dumnezeu în Lumina 
Sa increată este legată de perfecțiunea originilor şi a sfârşitului, în Paradisul 
de dinaintea Istoriei şi în eshaton-ul care va pune capăt Istoriei. Dar aceia 
care se vădesc demni de Împărăţia lui Dumnezeu se bucură de pe acum de 
vederea Luminii in-create, precum Apostolii pe Muntele Tabor” (p. 216, n. 
101). 

% Ibidem, p. 217. 

special,  laicilor, îndemnându-i să conştientizeze 
însemnătatea vieții sacramentale. 


6. Continuităţi şi discontinuități: The Encyclopedia 
of Religion (1987), Dictionnaire des religions 
(1990) 


Ultima lucrare monumentală a lui Mircea Eliade, 
Enciclopedia religiilor, pe care savantul de la Chicago n-a mai 
apucat să o vadă publicată în timpul vieții sale, a primit atât 
aprecieri, cât şi critici, din partea diferiților specialişti în 
domeniu“. Ultima parte a Jurnalului eliadian cuprinde pagini 
memorabile despre lupta pe care savantul o ducea cu boala, cu 
batrâneţea şi cu timpul, pentru a vedea redactată această operă. 

În cele 16 volume ale Enciclopediei sunt mai multe 
referiri la Sfântul Grigorie Palama şi la isihasm în pagini 
semnate de Georgios Mantzaridis, Kallistos Ware, Bernard 
McGinn, Ellison Banks Findly, Elizabeth McCumsey şi Mircea 
Eliade. Numele celor aleşi pentru a scrie aceste capitole din 
Enciclopedia al cărui editor principal a fost Eliade se pot găsi în 
însemnările savantului de la Chicago ca surse folosite în cărţile 
sale precedente în analiza pe care o face isihasmului şi gândirii 
Sfântului Grigorie Palama comparativ cu alte tradiţii religioase. 

În prezentarea lui Georgios Mantzaridis, „Sfântul 
Grigorie Palama (1296-1359) este cel mai important teolog al 
secolului al paisprezecelea şi unul dintre cei mai mari teologi 


4 Ninian Smart, Dewey D. Wallace, Jr., (Reviewers), Mircea Eliade, ed., The 
Encyclopedia of Religion, 16 vols, în: Religious Studies Review, Volume 14, 
Number 3, July 1988; Ainslie T. Embree and Stuart Smithers (Reviewers), A 
New Encyclopedia of Religion, în: Religion, Volume Nineteen, April 1989. După 
ce afirmă că lucrarea are multe merite, Ninian Smart scoate în evidenţă 
lipsurile acestui demers enciclopedic. În această operă se poate observa 
influenţa gândirii lui Mircea Eliade, criticile aduse lucrării fiind, în fapt, 
aduse metodei lui de lucru. Totuşi, amprenta lui Eliade nu este văzută ca o 
formă de totalitarism, mulţi colaboratori nefiind discipolii săi. Enciclopedia 
va rămâne contribuţia lui Eliade adusă studiului Istoriei religiilor. 

din istoria Bisericii Ortodoxe”. Opera Sfântului Palama 
sintetizează întreaga tradiţie patristică având în centru conceptul 
de fheosis (îndumnezeirea omului). Acesta echivalează cu 
participarea omului la energiile necreate ale lui Dumnezeu, 
negarea acestei afirmaţii reprezentând negarea întregii învățături 
creştine. În acelaşi timp, această negare este suma tuturor 
ereziilor pe care le-a cunoscut istoria creştinismului. Influenţa 
teologiei palamite s-a făcut resimțită în Răsăritul creştin în 
timpul perioadei de dominație turcească, stând la temelia unui 
nou suflu al vieţii ascetice şi eclesiale. „Principiile de bază ale 
teologiei palamite, renăscute la începuturile secolului al 
douăzecilea prin publicarea mai multor opere ca şi a numeroase 
studii, a devenit punctul de început pentru reînnoirea vieţii 
teologice şi spirituale care, în timpul secolelor trecute, a suportat 
o puternică influenţă din Vest”. 

Isihasmul se află în legătură cu teologia mistică bizantină 
ce se bazează pe vederea luminii divine, aşa cum se desprinde 
din operele mai multor sfinţi între care un loc esenţial îl ocupă 
Sfântul Simeon Noul Teolog. Un punct esenţial al isihasmului 
este reprezentat de „Rugăciunea lui lisus”, însoţită adesea de o 
tehnică ce presupune controlul respirației şi concentrarea atenţei 
într-un punct al inimii. „Tehnica psihosomatică, argumentează 
Palama, în timp ce este doar un ajutor opţional şi nu o parte 
esenţială a Rugăciunii lui lisus, se bazează pe un solid principiu 
teologic: persoana umană este un tot unitar în care sunt integrate 
trupul şi sufletul împreună, trupul putând de asemenea să aibă 
un rol pozitiv în actul rugăciunii”. Teologia isihastă a fost 


15 Georgios I. Mantzaridis, Gregory Palamas, Traslated from Greek by 
Christopher H. Bender, în: The Encyclopedia of Religion, Mircea Eliade, 
Editor in Chief, Volume 6, Macmillan Publishing Company, New York, 
Collier Macmillan Publishers, London, 1987, Complete and unabridged 
edition 1993, p. 131. 

46 Ibidem, p. 133. 

47 Kallistos Ware, Easter Christianity, în: The Encyclopedia of Religion, 
Mircea Eliade, Editor in Chief, Volume 4, p. 567. 

prezentată de Nicolae Cabasila în termeni sacramentali, 
cu accentul pe Tainele Botezului şi Euharistiei. „În opinia 
multora, elementul isihast şi filocalic constituie cel mai dinamic 
aspect al vieţii ortodoxe contemporane”“5. 

Într-un capitol despre Yoga din Enciclopedie, Mircea 
Eliade vorbeşte despre tehnica prânâyăma, ce reprezintă refuzul 
de a respira aşa cum o face majoritatea lumii obişnuite. După ce 
face o incursiune în tehnicile respiratorii specifice practicii 
yogine, Eliade notează: „Tehnici respiratorii similare au fost 
familiare taoiştilor, isihaştilor creştini şi contempaltivilor 
musulmani”. Unele idei eliadiene sunt preluate de Ellison 
Banks Findly în capitolul pe care îl scrie despre prezenţa 
tehnicilor respiratorii în mai multe religii, comparând, în final, 
tehnicile respiratorii din yoga hindusă cu cele din isihasmul 
creştin. „Tradiţia controlului respirației care începe contemplația 
isihastă este utilizată, ca şi prânâyăma, drept pregătire pentru 
rugăciunea mentală, ceea ce înseamnă a aduce o «întoarcere a 
minţii»”50. Autorul compară apoi tehnica rugăciunii inimii din 
isihasm cu jălandhara bandha din yoga hindusă. 

Primele însemnări eliadiene despre un Dictionar, care să 
fie semnat de către Eliade şi Culianu, apar în Jurnalul primului 
încă din 1975, lucrarea fiind finalizată după moartea 


48 Ibidem. Într-un alt loc, Bernard McGinn nota: „Creşterea mişcării isihaste 
şi a monasticismului «idioritmic», în care grupuri mici de călugări trăiau o 
viaţă independentă înăuntrul mănăstirii, au fost semnele unui nou vitalism al 
idealului eremetic în monasticismul bizantin târziu” (Bernard McGinn, 
Christian Monasticism, în: The Encyclopedia of Religion, Mircea Eliade, 
Editor in Chief, Volume 10, p. 47). 

+9 Mircea Eliade, Yoga, în: The Encyclopedia of Religion, Mircea Eliade, 
Editor in Chief, Volume 15, p. 521. 

50 Ellison Banks Findly, Breath and Breathing, în: The Encyclopedia of 
Religion, Mircea Eliade, Editor in Chief, Volume 2, p. 308. În analizele sale, 
autorul se bazează pe cărţile lui Mircea Eliade: Patañjali and Yoga, Yoga: 
Immortality and Freedom. Despre rolul tăcerii în rugăciunea isihastă vezi: 
Elizabeth McCumsey, Silence, în: The Encyclopedia of Religion, Mircea 
Eliade, Editor in Chief, Volume 13, p. 323. 

savantului. Prins în mai multe proiecte, Eliade l-a 
însărcinat pe Culianu să scrie Dicţionarul la care gândea ca la o 
lucrare în care religiile să fie trecute în ordine alfabetică. În anul 
1993, Roger Corless, scriind o recenzie despre Dicţionarul 
religiilor”! afirma că în acesta este prezent felul în care Eliade 
vedea religia, cartea nefiind o operă obiectivă şi sistematică, 
având multe greşeli. Astfel, creştinismul este prezentat mai ales 
ca o succesiune de controverse hristologice. Pe de altă parte, 
Dan Petrescu considera că loan Petru Culianu se distanţase de 
Eliade încă de la monografia din 1978, punctul maxim 
constituindu-l Dicţionarul religiilor (care nu conţine ideile lui 
Eliade, deşi este semnat de amândoi) şi lucrarea Călătorii în 
lumea de dincolo“?. 

În Dicţionarul religiilor, ultimul capitol din prezentarea 
religiei creştine este dedicat tradiţiei mistice, „[...] care poate fi 
concepută ca o formă de ascetism contemplativ platonician, 
însoţindu-se cu activități devoţionale şi uneori liturgice”*?. 
Misticismul creştin pune accentul pe extază, tinzând spre unirea 
cu Dumnezeu „|...] în uitare totală de lume şi de trup”5*. Deşi se 
aseamănă în multe privinţe cu neoplatonismul, misticismul 
creştin se deosebeşte de acesta prin dimensiunea dragostei pe 
care o implică. Prin Dionisie Pseudo-Areopagitul, care vorbeşte 
de teologia negativă sau apofatică, misticismul creştin se apropie 
de „mistica vidului” din budism. Această teologie negativă este 
continuată de Eckhart, Jan van Ruusbroec, Johan 


5I Roger Corless, After Eliade, What), în: Religion, October 1993, Volume 
23, No. 4 pp. 373-377. 
52 Dan Petrescu, Joan Petru Culianu şi Mircea Eliade: prin labirintul unei 
relaţii dinamice, în: loan Petru Culianu. Omul şi opera, Volum coordonat de 
Sorin Antohi, Traduceri de Corina Popescu, Claudiu Dumitriu, Ioana 
Ieronim, Cristina Ionică, Tereza Culianu-Petrescu, Ed. Polirom, Iaşi, 2003, p. 
413. 
53 Mircea Eliade, Ioan P. Culianu, Dicţionar al religiilor, Cu colaborarea lui 
H.S. Wiesner, Traducere de Cezar Baltag, Ed. Humanitas, Bucureşti, 1993, p. 
125. 
54 Ibidem. 

Tauler, loan al Crucii, Tereza de Avila, Jacob Böhme şi 
de nominaliştii secolelor XII-XV. 

O altă formă a misticismului, ce porneşte tot de la 
Dionisie Areopagitul, este continuată de loan Scărarul şi de 
franciscanul Bonaventura. Alături de Thomas de Kempis, ce 
propune o „imitare a lui Hristos”, există un misticism feminin, 
aşa cum se desprinde din vieţile şi scrierile unor Tereza de 
Avila, Tereza din Lisieux, sau Hildegard din Bingen. „Dacă în 
Occident misticismul evoluează în patru direcţii care se 
întrepătrund fără demarcaţii categorice (teologie negativă, 
iubire, mistică speculativă, mistică euharistică), în Răsărit el 
îmbracă un caracter mai tehnic cu isihasmul întemeiat de 
Grigore Palamas (cca 1296-1359) care evoluează în direcția 
exerciţiilor de vizualizare, de respirație şi de meditație 
(«rugăciunea inimii») ce amintesc de yoga şi de anumite metode 
de sufism. Practicat de călugării mânăstirii din Athos, isihasmul 
s-a răspândit în toată lumea ortodoxă, şi în special în Rusia, prin 
intermediul textelor adunate la sfârşitul secolului al XVIII-lea 
sub numele de Filocalia. Instituţia specific rusească de stareţ, 
guru şi marabu ortodox, este o interpretare locală a isihasmului. 
O altă formă de isihasm rusesc, mai apropiată de modelul 
originar şi elaborată pentru marea masă a credincioşilor în 
mediile acestor stăreţii, este «rugăciunea permanentă» care 
constă în a repeta în minte, ca pe o mantra, numele lui lisus 


Hristos”55. 


55 Ibidem, p. 127. Trebuie menţionat că, printre sursele citate la bibliografie 
pentru misticism, nu apare nici una dintre cele amintite de Eliade în cărțile 
sale anterioare. Singura care s-ar putea apropia de cărţile citate de Eliade este: 
Bernard McGinn, John Meyendorff şi Jean Leclercq (ed.), Christian 
Spirituality: Origins to the Twelfth Century, New York, 1987. 

370 


7. Concluzii 


În lucrarea noastră despre însemnările lui Mircea Eliade 
cu privire la Sfântul Grigorie Palama şi la isihasm am încercat să 
propunem o altfel de abordare a învăţăturii ortodoxe, aşa cum a 
fost ea formulată în secolul al paisprezecelea. Dacă abordarea 
teologică este cea care scoate la iveală frumuseţea învățăturii 
ortodoxe, ideile Sfântului Grigorie Palama fiind o continuare a 
tradiției creştine din primele secole, încercarea de a compara 
aceste învățături, ca şi a tradiției isihaste, cu alte învățături şi 
tradiții, este un subiect spre care se îndreaptă tot mai mulți 
cercetători. Mircea Eliade, dincolo de formarea sa în spaţiul 
creştinismului ortodox, aşa cum remarcă din ce în ce mai mulți 
cercetători ai operei sale, este un istoric al religiilor a cărui 
abordare este atât nouă, cât şi continuatoarea vechii cercetări 
fenomenologice. Mai mult decât atât, chiar dacă sunt destule 
voci care contestă acest lucru, Mircea Eliade rămâne unul dintre 
cei mai mari istorici ai religiilor din toate timpurile. 

În analiza operelor la care ne-am oprit în studiul nostru, 
Eliade scoate în evidență asemănările, dar mai ales deosebirile 
ce există între învățătura isihastă şi anumite practici specifice 
altor tradiţii religioase. Astfel sunt însemnările despre Yoga, în 
care savantul, analizând practicile indiene, le compară cu cele 
din isihasm, subliniind diferenţele aşa cum se desprind din 
studiul celor două tradiţii. O părere asemănătoare se desprinde şi 
din analiza luminii mistice, prezentă în majoritatea religiilor 
lumii. Eliade evidențiază asemănările, dar şi deosebirile cu 
privire la felul în care lumina mistică este percepută în 
creştinism şi în alte tradiţii. Studiul istoric asupra isihasmului şi 
a personalității Sfântului Grigorie Palama, prezent în Istoria 
credințelor şi ideilor religioase, se îmbină cu studiul 
fenomenologic din celelalte surse. 

În ceea ce priveşte operele publicate după dispariţia 

savantului de origine română, Enciclopedia religiilor şi 
Dictionarul religiilor, se pot observa atât continuității cât şi 
discontinuități. Dicţionarul cuprinde, în mare parte, gândirea lui 
Culianu şi mai puţin pe cea a maestrului său, deşi urme ale 
acesteia sunt încă evidente. În Enciclopedie, capitolele despre 
Sfântul Grigorie Palama şi isihasm sunt semnate de cercetători 
ale căror opere au fost folosite de Eliade în scrierile precedente, 
subliniind astfel legăturile cu preocupările savantului în acest 
domeniu. 

Dincolo de concluziile studiului, trebuie să spunem că 
această cercetare este importantă şi dintr-un alt punct de vedere: 
în disciplina Istoria religiilor, a compara mai multe religii sau 
părți din tradiţiile religioase ale lumii rămâne o metodă 
esenţială, evidențiind importanţa creştinismului în lumea 
contemporană. 

